CELEX: 32005D0928
Language: et
Date: 2005-12-20 00:00:00
Title: 2005/928/EÜ: Komisjoni otsus,  20. detsember 2005 , sagedusala 169,4-169,8215 MHz kasutamise ühtlustamise kohta ühenduses  (Teatavaks tehtud numbri C(2005) 5503 all)   (EMPs kohaldatav tekst)

27.12.2005   
            
            
               ET
            
            
               Euroopa Liidu Teataja
            
            
               L 344/47
            
         
      KOMISJONI OTSUS,
   
   20. detsember 2005,
   sagedusala 169,4-169,8215 MHz kasutamise ühtlustamise kohta ühenduses
   (Teatavaks tehtud numbri C(2005) 5503 all)
   (EMPs kohaldatav tekst)
   (2005/928/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitikat reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 3,
   ning arvestades järgmist:
   
               (1)
            
            
               Nõukogu 9. oktoobri 1990. aasta direktiiv 90/544/EMÜ sagedusribade kohta, mis on eraldatud üleeuroopalise üldkasutatava maismaa kaugotsingu teenuse kooskõlastatud kasutuselevõtmiseks ühenduses (ERMES-direktiiv), (2) tühistati 27. detsembril 2005. aastal Euroopa Parlamendi ja nõukogu direktiiviga 2005/82/EÜ. (3) Selle direktiiviga nõuti, et liikmesriigid eraldaksid raadiosagedusalas 169,4–169,8 MHz neli kanalit üle-euroopalise üldkasutatava maapealse isikuotsingu teenuse jaoks (edaspidi “ERMES”) ja tagaksid, et ERMESi teenused hõivaksid vastavalt kaubanduslikele nõudmistele võimalikult kiiresti kogu raadiosagedusala vahemikus 169,4–169,8 MHz.
            
         
               (2)
            
            
               Raadiosagedusala 169,4–169,8 MHz kasutamine ühenduses ERMESi jaoks on oluliselt vähenenud või isegi täielikult lõppenud, nii et ERMES ei kasuta kõnealust sagedusala tõhusalt, mistõttu seda võiks pigem rakendada teiste ühenduse poliitikast tulenevate vajaduste täitmiseks.
            
         
               (3)
            
            
               Raadiospektrit käsitleva otsuse artikli 4 lõike 2 kohaselt volitas komisjon 7. juulil 2003. aastal Euroopa postside- ja telekommunikatsiooniadministratsioonide konverentsi (edaspidi “CEPT”) koguma teavet sagedusala 169,4–169,8 MHz praeguse ja tulevase võimaliku kasutamise kohta, et koostada loetelu raadiosagedusala muude rakenduste kohta ning eriti selliste võimaluste kohta, mis ei ole seotud ainult tavapäraste elektrooniliste sideteenustega. CEPTil paluti iga rakenduse puhul hinnata erinevate rakenduste kooseksisteerimise võimalust ning võimalust kasutada alternatiivseid raadiosagedusalasid kooskõlas raamdirektiivi põhimõtetega. Juba osaliselt ühtlustatud raadiosagedusala sobib teatavate siseturu rajamise ja toimimisega seotud rakenduste puhul mitmetes ühenduse poliitikavaldkondades, millest mõningatest oleks tõenäoliselt kasu puuetega inimestele või Euroopa Liidus justiits- ja siseküsimustes tehtavale koostööle.
            
         
               (4)
            
            
               Euroopa Parlamendi ja nõukogu 7. märtsi 2002. aasta direktiivi 2002/21/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv)) (4) artikli 8 lõikes 4 on sätestatud, et liikmesriigid toetavad Euroopa Liidu kodanike huve, käsitledes muu hulgas teatavate sotsiaalsete rühmade, eelkõige kuulmispuudega isikute ja kiiret abi vajavate isikute vajadusi.
            
         
               (5)
            
            
               Tehniliste uuringute ja kogutud teabe põhjal kinnitas CEPT, et direktiivi 90/544/EMÜ vastuvõtmisest hoolimata on kõnealust raadiosagedusala kasutatud ERMESi jaoks väga vähe ning et vajadus isikuotsingusüsteemide järele on Euroopas muutunud, sest kõnealused süsteemid on asendatud muude tehnoloogiatega, näiteks GSMi kaudu toimivate lühisõnumisüsteemidega.
            
         
               (6)
            
            
               Seega tuleb ühenduses muuta raadiosagedusalas 169,4–169,8 MHz ERMESi jaoks määratud ala kasutusotstarvet, et tagada sagedusala tõhusam kasutamine, samal ajal säilitades kõnealuse sagedusala kasutuse ühtluse.
            
         
               (7)
            
            
               Vastavalt volitustele koostas CEPT uue sagedusplaani ja kanalijaotuse, mis võimaldab ühenduse vajaduste täitmiseks jagada sagedusala 169,4–169,8125 MHz kuut liiki eelisrakenduste vahel. Kõnealused vajadused hõlmavad järgmist: kuuldeaparaatide näol antav abi kuulmispuudega inimestele, kelle jaoks parandaks ühtlustatud raadiosagedusala kasutamine ühenduses liikmesriikide vahel reisimise tingimusi ja vähendaks seadmete hinda mastaabisäästu kaudu; siseturu arendamine sotsiaalhäiresüsteemide jaoks, mis võimaldavad vanuritel või puudega inimestel saata häiresõnumeid, vara jälgimis- või jälitamisseadmed, mis aitaksid jälgida ja leida varastatud kaupu ühenduses, vee- ja elektrivarustusettevõtetes kasutatavad näidikulugemissüsteemid; ning sellised olemasolevad isikuotsingusüsteemid nagu ERMES ja ajutiselt kasutatavad PMR raadiosüsteemid, mida kasutatakse mõnest päevast kuni mõne kuuni kestvate erakordsete sündmuste puhul.
            
         
               (8)
            
            
               Komisjoni loeb CEPTi töö tulemused rahuldavaks, neid tuleks kohaldada ühenduses ning liikmesriigid peaksid neid rakendama. Kehtivad ERMESi ja/või PMR-load, mis ei ole kooskõlas uue sagedusplaani ja kanalijaotusega, peaksid jääma jõusse kuni kehtivusaja lõpuni või kuni ERMES ja/või PMR rakendused saab ilma liigsete kuludeta üle viia asjakohastesse raadiosagedusaladesse.
            
         
               (9)
            
            
               Raadiosagedusala kasutuselevõtmisel tuleks vastavalt Euroopa Parlamendi ja nõukogu 7. märtsi 2002. aasta direktiivile 2002/20/EÜ (elektrooniliste sidevõrkude ja -teenustega seotud lubade andmise kohta (loadirektiiv)) (5) kasutada võimalikult lihtsat loasüsteemi ilma individuaalseid kasutusõigusi andmata.
            
         
               (10)
            
            
               Kuigi mõnes poliitikavaldkonnas kehtivate sageduskasutusnõuetega võidakse ette näha sageduse kasutamise ainuõiguse määramine, on üldiselt asjakohane kehtestada võimalikult üldised sagedusala kasutamistingimused, nii et sagedusala kasutamisel juhindutaks ainult kindlatest töötsükli ja võimsustaseme piirangutest, ning tagada Euroopa Parlamendi ja nõukogu 9. märtsi 1999. aasta direktiiviga 1999/5/EÜ (raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta) (6) liituvate harmoneeritud standarditega, et eraldatud sagedusel töötavad seadmed põhjustaksid võimalikult vähe raadiohäireid.
            
         
               (11)
            
            
               Sagedusala 169,4–169,8125 MHz suurevõimsuslikus osas asuvate kanalite kooskõlastamine naaberriikide vahel tagatakse kahe- või mitmepoolsete lepinguga.
            
         
               (12)
            
            
               Et tagada sagedusala 169,4–169,8125 MHz tõhus kasutamine ka edaspidi, peaksid administratsioonid jätkama sageduskasutuse tõhususe uuringuid, eriti kaitsevahemiku osas.
            
         
               (13)
            
            
               Käesoleva otsusega ettenähtud meetmed on kooskõlas raadiospektrikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Sisu
   Käesolev otsus käsitleb raadiosagedusala 169,4–169,8125 MHz kasutustingimuste ja tõhusa kasutamise ühtlustamist ühenduses.
   Artikkel 2
   Mõisted
   Käesolevas otsuses kasutatakse järgmisi mõisteid:
   
               a)
            
            
               
                  kuuldeaparaat – raadioside süsteem, mis tavaliselt sisaldab üht või mitut raadiosaatjat ning üht või mitut raadiovastuvõtjat, mis võimaldavad parandada kuulmispuudega isikute kuulmisvõimet;
            
         
               b)
            
            
               
                  sotsiaalhäiresüsteem – usaldusväärne teisaldatavate seadmetega raadiosidesüsteem ja -võrk, mis võimaldab hädasoleval isikul piiratud alal lihtsalt edastada hädaabiteateid;
            
         
               c)
            
            
               
                  näidikute lugemise süsteem – kaugjuhitav süsteem, mis võimaldab kaugjälgimist ja -mõõtmist ning töökäskluste edastamist raadiosideseadmete abil;
            
         
               d)
            
            
               
                  vara jälgimis- ja jälitamissüsteem – süsteem, mis võimaldab jälgida, jälitada ning üles leida kaupu ning mis koosneb peamiselt kaitstavale esemele asetatud raadiosaatjast ja vastuvõtjast ning võib sisaldada ka häireseadet;
            
         
               e)
            
            
               
                  isikuotsingusüsteem – süsteem, mis võimaldab ühesuunalist raadiosidet saatja ja vastuvõtja vahel, kasutades baasjaama ja liikuvat vastuvõtjat;
            
         
               f)
            
            
               
                  PMR raadioside – maismaale sobiv sidelahendus, mis kasutab simpleks-, pooldupleks- ja võimaluse korral dupleksedastusrežiimi lõppseadme tasemel piiratud kasutajarühmade omavahelise side tagamiseks.
            
         Artikkel 3
   Ühtlustatud rakendused
   1.   Sagedusala 169,4–169,8125 MHz jagatakse väikese- ja suurevõimsuslikuks osaks. Sagedusplaan ja kanalijaotus sätestatakse käesoleva otsuse lisas.
   2.   Raadiosagedusala 169,4–169,8125 MHz väikesevõimsuslikus osas kasutatakse järgmisi eelisrakendusi:
   
               a)
            
            
               kuuldeaparaatide ainukasutus;
            
         
               b)
            
            
               sotsiaalhäiresüsteemi ainukasutus;
            
         
               c)
            
            
               näidikute lugemise süsteemide ühiskasutus;
            
         
               d)
            
            
               väikesevõimsuslike jälgimis- ja jälitamissüsteemide ühiskasutus.
            
         3.   Raadiosagedusala 169,4–169,8125 MHz suurevõimsuslikus osas võetakse kasutusele järgmised soovitatavad rakendused:
   
               a)
            
            
               suure võimsusega jälgimis- või jälitamisseadmete süsteemid;
            
         
               b)
            
            
               olemasolevad isikuotsingusüsteemid või raadiosagedusala teistest kanalitest ümberpaigutatud isikuotsingusüsteemid.
            
         4.   Raadiosagedusalas 169,4–169,8125 MHz võib kasutada alternatiivrakendusi, kui sellega ei kahjustata eelisrakenduste ühtlustatud kasutamist. Alternatiivrakendused on:
   
               a)
            
            
               kuuldeaparaadid ühiskasutusega ja väikesevõimsuslikus osas;
            
         
               b)
            
            
               jälgimis- ja isikuotsingusüsteemid, ajutine kasutus ning PMR raadiosüsteemid, mida kasutatakse siseriiklikul tasandil sagedusala suurevõimsuslikus osas.
            
         5.   Raadiosagedusala 169,4–169,8125 MHz väikesevõimsuslikus osas on suurim efektiivne kiirgusvõimsus kuni 0,5 W (e.r.p). Näidikute lugemise süsteemide ning jälgimis- ja jälitamissüsteemide suurimad töötsüklid peavad sagedusala 169,4–169,8125 MHz väikesevõimsuslikus osas olema vastavalt väiksemad kui 10 % ja 1 %.
   6.   Kõik raadiosagedusala 169,4–169,8125 MHz kasutavad isikuotsingusüsteemid ja PMR raadiosüsteemid, mis ei ole kooskõlas artikli 3 lõigetega 1–5, võivad töötada kuni käesoleva otsuse teatavakstegemise kuupäeval kehtiva loa kehtivusaja lõpuni.
   Artikkel 4
   Artikli 3 rakendamine
   Artiklit 3 kohaldatakse alates 27. detsembrist 2005.
   Artikkel 5
   Läbivaatamine
   Liikmesriigid jälgivad raadiosagedusala 169,4–169,8125 MHz kasutamist, et tagada selle tõhus kasutamine, ning teavitavad oma järeldustest komisjoni.
   Artikkel 6
   Adressaadid
   Käesolev otsus on adresseeritud liikmesriikidele.
   
      Brüssel, 20. detsember 2005
      
         
            Komisjoni nimel
         
         
            komisjoni liige
         
         Viviane REDING
         
      
   
   
      (1)  EÜT L 108, 24.4.2002, lk 1.
   
      (2)  EÜT L 310, 9.11.1990, lk 28.
   
      (3)  ELT L 344, 27.12.2005, lk 38.
   
      (4)  EÜT L 108, 24.4.2002, lk 33.
   
      (5)  EÜT L 108, 24.4.2002, lk 21.
   
      (6)  EÜT L 91, 7.4.1999, lk 10. Direktiivi on viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      LISA
      Raadiosagedusala 169,4–169,8125 MHz sagedusplaan
      
                  Väikesevõimsuslikud rakendused
               
               
                  Kaitsevahemik
               
               
                  Suurevõimsuslikud rakendused
               
            
                  Konkreetsed väikesevõimsuslikud rakendused
               
               
                  Sotsiaalhäiresüsteemid
               
               
                  Kuuldeaparaadid
               
               
                  Sotsiaalhäiresüsteemid
               
               
                  Jälgimis- ja jälitamissüsteem
               
               
                  Isikuotsing
               
               
                  Isikuotsing
               
               
                  Isikuotsing
               
               
                  Jälgimis- ja jälitamissüsteem
               
               
                  Jälgimis- ja jälitamissüsteem
               
               
                  Isikuotsingu süsteem
               
               
                  Jälgimis- ja jälitamissüsteem
               
            
                  Kuuldeaparaadid
               
               
                  Ainukasutus
               
               
                  Neid kanaleid võib kasutada siseriiklikul tasandil selliste suurevõimsuslike rakenduste puhul nagu isikuotsingu-, jälitamis-, ajutiseks kasutamiseks ettenähtud või PMR raadiosüsteemid.
               
            
                  12,5
               
               
                  12,5
               
               
                  50
               
               
                  12,5
               
               
                  12,5 (1)
                  
               
            
                  1a
               
               
                  1b
               
               
                  2a
               
               
                  2b
               
               
                  3a
               
               
                  3b
               
               
                  4a
               
               
                  4b+5+6a
               
               
                  6b+7+8a
               
               
                  8b
               
               
                  9a
               
               
                  9b
               
               
                  10a
               
               
                  10b
               
               
                  11a
               
               
                  11b
               
               
                  12a
               
               
                  12b
               
               
                  13a
               
               
                  13b
               
               
                  14a
               
               
                  14b
               
               
                  15a
               
               
                  15b
               
               
                  16a
               
               
                  16b
               
            
                  
                     Seletus
                  
                  1. rida: rakenduse kategooria, st väikesevõimsuslikud või suurevõimsuslikud rakendused.
                  2. rida: eelisrakendused:
                  
                              —
                           
                           
                              konkreetsed väikesevõimsuslikud rakendused: vaata artikli 3 lõike 2 punktid c ja d,
                           
                        
                              —
                           
                           
                              sotsiaalhäiresüsteemid: vaata artikli 3 lõike 2 punkt b,
                           
                        
                              —
                           
                           
                              kuuldeaparaadid: vaata artikli 3 lõike 2 punkt a,
                           
                        
                              —
                           
                           
                              jälgimis- ja jälitussüsteem (suurevõimsuslik): vaata artikli 3 lõike 3 punkt a,
                           
                        
                              —
                           
                           
                              isikuotsingusüsteem: vaata artikli 3 lõike 3 punkt b.
                           
                        3. rida: alternatiivrakendused: vaata artikli 3 lõige 4.
                  4. ja 5. rida: kanaliraster (kHz) ja kanali number.
               
            
         
      Kanalijaotus sagedusalas 169,4–169,8125 MHz
      
                  12,5 kHz ribalaius
               
               
                  25 kHz ribalaius
               
               
                  50 kHz ribalaius
               
            
                  Kanali number
               
               
                  Kesksagedus
               
               
                  Kanali number
               
               
                  Kesksagedus
               
               
                  Kanali number
               
               
                  Kesksagedus
               
            
                  1a
               
               
                  169,406250
               
               
                  1
               
               
                  169,412500
               
               
                   
               
               
                   
               
            
                  1b
               
               
                  169,418750
               
               
                  “0”
               
               
                  169,437500
               
            
                  2a
               
               
                  169,431250
               
               
                  2
               
               
                  169,437500
               
            
                  2b
               
               
                  169,443750
               
            
                  3a
               
               
                  169,456250
               
               
                  3
               
               
                  169,462500
               
            
                  3b
               
               
                  169,468750
               
               
                   
               
               
                   
               
            
                  4a
               
               
                  169,481250
               
               
                  4
               
               
                  169,487500
               
            
                  4b
               
               
                  169,493750
               
               
                  “1”
               
               
                  169,512500
               
            
                  5a
               
               
                  169,506250
               
               
                  5
               
               
                  169,512500
               
            
                  5b
               
               
                  169,518750
               
            
                  6a
               
               
                  169,531250
               
               
                  6
               
               
                  169,537500
               
            
                  6b
               
               
                  169,543750
               
               
                  “2”
               
               
                  169,562500
               
            
                  7a
               
               
                  169,556250
               
               
                  7
               
               
                  169,562500
               
            
                  7b
               
               
                  169,568750
               
            
                  8a
               
               
                  169,581250
               
               
                  8
               
               
                  169,587500
               
            
                  8b
               
               
                  169,593750
               
               
                   
               
               
                   
               
            
                  Kaitsevahemik 12,5 kHz
               
            
                  9a
               
               
                  169,618750
               
               
                  9
               
               
                  169,62500
               
            
                  9b
               
               
                  169,631250
               
            
                  10a
               
               
                  169,643750
               
               
                  10
               
               
                  169,65000
               
            
                  10b
               
               
                  169,656250
               
            
                  11a
               
               
                  169,668750
               
               
                  11
               
               
                  169,67500
               
            
                  11b
               
               
                  169,681250
               
            
                  12a
               
               
                  169,693750
               
               
                  12
               
               
                  169,70000
               
            
                  12b
               
               
                  169,706250
               
            
                  13a
               
               
                  169,718750
               
               
                  13
               
               
                  169,72500
               
            
                  13b
               
               
                  169,731250
               
            
                  14a
               
               
                  169,743750
               
               
                  14
               
               
                  169,75000
               
            
                  14b
               
               
                  169,756250
               
            
                  15a
               
               
                  169,768750
               
               
                  15
               
               
                  169,77500
               
            
                  15b
               
               
                  169,781250
               
            
                  16a
               
               
                  169,793750
               
               
                  16
               
               
                  169,80000
               
            
                  16b
               
               
                  169,806250
               
            
         (1)  Seoses võimalusega kasutada iga suurevõimsuslikku kanalit ajutiste rakenduste jaoks. Piiriülese koordineerimise lihtsustamiseks peavad 25 kHz kanaleid kasutavad süsteemid kasutama kanalirastrit alates 9. kanali alumisest piirist.